CELEX: 62009CJ0025
Fælles landbrugspolitik
forordning (EF) nr. 2201/96
den fælles markedsordning for forarbejdede frugter og grøntsager
forordning (EF) nr. 1535/2003
støtteordningen for forarbejdede frugter og grøntsager
forarbejdede produkter
ferskner i sukkerlage og/eller naturlig frugtsaft
færdigvarer

Anmodningen om præjudiciel afgørelse vedrører fortolkningen af Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (
EFT L 297, s. 29
) og af Kommissionens forordning (EF) nr. 1535/2003 af om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager (
EUT L 218, s. 14
), som ændret ved Kommissionens forordning (EF) nr. 386/2004 af (
EUT L 64, s. 25
, herefter henholdsvis »forordning nr. 2201/96« og »forordning nr. 1535/2003«), samt af Kommissionens forordning (EØF) nr. 2320/89 af om minimumskvalitetskrav til ferskner i sukkerlage og/eller naturlig frugtsaft, hvortil der kan ydes producentstøtte (
EFT L 220, s. 54
), som ændret ved Kommissionens forordning (EF) nr. 996/2001 af (
EFT L 239, s. 9
, herefter »forordning nr. 2320/89«).
Anmodningen er blevet fremsat i en sag mellem Sió-Eckes kft (herefter »Sió-Eckes«) og Mezőgazdasági és Vidékfejlesztési Hivatal Központi Szerve (kontor for landbrug og udvikling af landdistrikter, herefter »Hivatal«) vedrørende en støtte, som Sió-Eckes modtog i produktionsåret 2004/2005 til produktionen af ferskenpulp.
Retsforskrifter
Forordning nr. 2201/96
Artikel 2, stk. 1, i forordning nr. 2201/96 bestemmer:
»Der indføres en EF-støtteordning for producentorganisationer, der leverer tomater, ferskner og pærer, som er høstet i Fællesskabet, til forarbejdning af de produkter, der er opført i bilag I.«
Artikel 3, stk. 1, i forordningen bestemmer:
»Ordningen i artikel 2 er baseret på kontrakter mellem producentorganisationer, der er anerkendt eller foreløbigt anerkendt i henhold til forordning (EF) nr. 2200/96, og forarbejdningsvirksomheder, der er godkendt af medlemsstaternes myndigheder.
[…]«
Artikel 6, stk. 1, i forordning nr. 2201/96 bestemmer:
»Gennemførelsesbestemmelserne til artikel 2-5, bl.a. om godkendelse af forarbejdningsvirksomheder, indgåelse af forarbejdningskontrakter, udbetaling af støtte, kontrolforanstaltninger og sanktioner, produktionsår, mindstekrav til de råvarer, der leveres til forarbejdning, mindstekrav til færdigvarernes kvalitet og de økonomiske følger af tærskeloverskridelser, vedtages efter proceduren i artikel 29.«
Artikel 6c, stk. 4, i forordningen bestemmer:
»Forarbejdningsvirksomhederne modtager kun produktionsstøtte for forarbejdede produkter, der:
a)
er fremstillet af en råvare, som er høstet i Fællesskabet, og for hvilken virksomhederne mindst har betalt den minimumspris, som er nævnt i artikel 6a, stk. 2
b)
er i overensstemmelse med minimumskvalitetskravene.«
Bilag I til forordning nr. 2201/96 opregner under overskriften »Forarbejdede produkter nævnt i artikel 2« KN-koderne ex 20087061, ex 20087069, ex 20087071, ex 20087079, ex 20087092 og ex 20087098 som svarende til betegnelsen »Ferskner i sukkerlage og/eller naturlig frugtsaft«.
Forordning nr. 1535/2003
Tredje betragtning til forordning nr. 1535/2003 bestemmer:
»For at ordningen kan blive anvendt ensartet, bør produkterne i artikel 6a, stk. 1, og i bilag I til forordning (EF) nr. 2201/96 defineres og deres produktionsår og perioderne for levering af råvarerne fastlægges.«
Artikel 2 i forordning nr. 1535/2003 med overskriften »Færdigvarer« fastsætter:
»Ved produkter som omhandlet i artikel 6a, stk. 1, og i bilag I til forordning (EF) nr. 2201/96 forstås følgende produkter:
1)
»ferskner i sukkerlage og/eller i naturlig frugtsaft«: hele ferskner eller ferskenstykker uden skræl, der er varmebehandlet, pakket i hermetisk lukkede beholdere og dækket af sukkerlage eller naturlig frugtsaft, henhørende under KN-kode ex 20087061, ex 20087069, ex 20087071, ex 20087079, ex 20087092 og ex 20087099
[…]«
Artikel 35, stk. 1, i forordning nr. 1535/2003 bestemmer bl.a. følgende:
»Konstateres det, at en forarbejdningsvirksomhed ikke har forarbejdet hele den mængde tomater, ferskner eller pærer, den har accepteret til forarbejdning i henhold til kontrakt, til et af de produkter, som er nævnt i artikel 6a, stk. 1, og i bilag I til forordning (EF) nr. 2201/96, betaler den til myndighederne, bortset fra tilfælde af force majeure, et beløb svarende til to gange støtten multipliceret med den mængde råvarer, der ikke er forarbejdet, forhøjet med en rente beregnet i henhold til artikel 33, stk. 1.«
Artikel 41 i forordning nr. 1535/2003 bestemmer, at »[f]orordning (EF) nr. 449/2001 ophæves […], [og at] [h]envisninger til den ophævede forordning forstås som henvisninger til denne forordning […]«.
Forordning nr. 2320/89
Artikel 1 i forordning nr. 2320/89 bestemmer:
»Denne forordning fastsætter de minimumskvalitetskrav, som ferskner konserveret i sukkerlage og/eller naturlig frugtsaft, jf. artikel 1, stk. 2, i forordning (EF) nr. 449/2001, skal opfylde.«
Artikel 2 i forordning nr. 2320/89 fastsætter bl.a. følgende:
»Ved fremstilling af ferskner i sukkerlage og/eller naturlig frugtsaft anvendes kun ferskner af arten
Prunus persica L.
, bortset fra nektariner. […]«
Artikel 3, stk. 1, 2 og 6, i denne forordning bestemmer:
»1.   Ferskner i sukkerlage og/eller naturlig frugtsaft skal forarbejdes til en af de i stk. 2 omhandlede præsentationsformer.
2.   I denne forordning defineres præsentationsformerne således:
a)
Ved »hele ferskner« forstås frugter med sten.
b)
Ved »halve ferskner« forstås den udstenede frugt skåret vertikalt i to tilnærmelsesvis lige store dele.
c)
Ved »kvarte ferskner« forstås den udstenede frugt skåret i fire tilnærmelsesvis lige store dele.
d)
Ved »skiver« forstås den udstenede frugt skåret i mere end fire kileformede dele.
e)
Ved »terninger« forstås den udstenede frugt skåret i kubuslignende dele.
[…]
6.   Ferskner i konserves skal være praktisk taget fri for:
a)
fremmedlegemer af vegetabilsk oprindelse
b)
skind
c)
beskadigede enheder.
Hele, halve og kvarte ferskner skal også være praktisk taget fri for mekanisk beskadigede enheder.«
Tvisten i hovedsagen og de præjudicielle spørgsmål
Sió-Eckes har siden produktionsåret 2004/2005 været godkendt som forarbejdningsvirksomhed inden for rammerne af forordning nr. 2201/96.
Ved en kontrol, som blev foretaget på stedet den 5. oktober 2005, fastslog Hivatal, at alle de ferskner, som Sió-Eckes havde indkøbt i produktionsåret 2004/2005 i henhold til den kontrakt, som forarbejdningsvirksomheder skal indgå for at modtage støtte, blev anvendt til fremstilling af ferskenpulp henhørende under KN-kode 20087092. Den udstedte Hivatal et pålæg til Sió-Eckes om at fremlægge oplysninger og en erklæring vedrørende de således fremstillede produkter.
Den erklæring og beskrivelse af produktionsmetoden, som Sió-Eckes fremlagde, samt de øvrige fremlagte dokumenter bekræftede den konstatering, der var foretaget på stedet, om, at de pågældende produkter var ferskenpulp henhørende under KN-kode 20087092.
På baggrund af disse forhold konstaterede Hivatal ved afgørelse af 18. maj 2006, at Sió-Eckes i løbet af det produktionsår, der skulle tages i betragtning, havde anvendt de ferskner, som var indkøbt i henhold til den kontrakt, som forarbejdningsvirksomheder skal indgå for at modtage støtte, til færdigvarer, der ikke opfyldte EU-rettens betingelser for at få del i støtten. Ved anvendelse af artikel 35 i forordning nr. 1535/2003 pålagde Hivatal følgelig Sió-Eckes at betale et beløb på 45484064 HUF med tillæg af renter på grund af den opdagede uregelmæssighed.
Sió-Eckes påklagede administrativt denne afgørelse, som blev stadfæstet ved afgørelse truffet af formanden for Hivatal (ungarsk landbrugsmyndighed) den 20. juni 2006.
Den 3. august 2006 anlagde Sió-Eckes sag til prøvelse af denne afgørelse ved Fővárosi Bíróság. Virksomheden har gjort gældende, at de færdigvarer, som den har fremstillet, faktisk henhører under KN-kode 20087092 efter artikel 2, nr. 1), i forordning nr. 1535/2003, men at de produkter, der er anført i denne bestemmelse, kan være råvarer (halvfabrikata) til andre produkter eller færdigvarer, som er forarbejdet til de endelige forbrugere.
Hivatal har for den forelæggende ret ud over at anføre den omstændighed, at KN-kode 20087092 ikke direkte tager sigte på ferskenpulp, gjort gældende, at det produkt, der er fremstillet af sagsøgeren i hovedsagen, ikke opfylder bestemmelserne efter artikel 3, stk. 1, 2 og 6, i forordning nr. 2320/89. Hivatal har tilføjet, at med henblik på at kunne opnå produktionsstøtte til forarbejdning af ferskner skal de pågældende »ferskner i sukkerlage og/eller naturlig frugtsaft« forarbejdes til en af de i denne artikel 3, stk. 2 omhandlede præsentationsformer. Hivatal har desuden gjort gældende, at den argumentation, der er fremført af sagsøgeren i hovedsagen til støtte for begrebet »halvfabrikata«, er uholdbar, dels eftersom nævnte sagsøger havde ansøgt om, og fået godkendelse til, at få udbetalt støtte efter produktionsstøtteordningen til fremstilling af de angivne produkter »ferskner i sukkerlage og/eller naturlig frugtsaft« henhørende under KN-kode ex 20087092, således at sagsøgeren ikke var berettiget til at fremstille andre produkter inden for rammerne af støtteordningen, og dels måtte det være klart, at der i den foreliggende sag var tale om en færdigvare i en emballage med låg, ikke om et mellemprodukt, der er resultatet af en industriel fremstillingsproces.
Da Fővárosi Bíróság finder, at tvistens udfald afhænger af fortolkningen af den EU-ret, der finder anvendelse, har den besluttet at udsætte sagen og forelægge Domstolen de følgende præjudicielle spørgsmål:
»1)
Skal artikel 2, stk. 1, i […] forordning […] nr. 2201/96 fortolkes således, at produktionsstøtteordningen ifølge forordningens bilag 1 ikke alene finder anvendelse på ferskner i sukkerlage og/eller naturlig frugtsaft henhørende under KN-kode ex 20087061, men også på produkterne henhørende under de øvrige KN-koder, der er nævnt i dette bilag (dvs. ex 20087069 osv.)?
2)
Opfylder en forarbejdningsvirksomhed, der fremstiller produkter henhørende under KN-kode ex 20087092, betingelserne i nævnte forordning?
3)
Skal artikel 2, nr. 1, i […] forordning […] nr. 1535/2003 fortolkes således, at produkterne henhørende under KN-koderne ex 20087061, ex 20087069, ex 20087071, ex 20087079, ex 20087092, ex 20087094 og ex 20087099 også udgør færdigvarer efter forordningen?
4)
Såfremt det følger af besvarelsen af de foregående spørgsmål, at kun de ferskenprodukter, som er nævnt i artikel 3 i […] forordning […] nr. 2320/89, kan anses for færdigvarer, af hvilke årsager er da KN-koder vedrørende andre produkter nævnt i de ovenfor angivne bestemmelser?
5)
Kan det produkt, der fremkommer som resultat af de forskellige stadier i forarbejdningen af ferskner (f.eks. pulpen), og som kan markedsføres særskilt, anses for færdigvare ifølge de nævnte forordninger?«
Om de præjudicielle spørgsmål
De fire første spørgsmål
Med det første til fjerde spørgsmål, som skal behandles samlet, ønsker den forelæggende ret nærmere bestemt oplyst, om et produkt henhørende under KN-kode 20087092 er støtteberettiget under støtteordningen efter artikel 2, stk. 1, i forordning nr. 2201/96.
Det skal påpeges, at i henhold til artikel 2, stk. 1, i forordning nr. 2201/96 finder den støtteordning, der indføres ved denne forordning, anvendelse på fremstillingen af de forarbejdede produkter, som fremgår af forordningens bilag I, der under overskriften »Forarbejdede produkter nævnt i artikel 2« opregner KN-koderne ex 20087061, ex 20087069, ex 20087071, ex 20087079, ex 20087092 og ex 20087098 som svarende til betegnelsen »Ferskner i sukkerlage og/eller naturlig frugtsaft«.
I den forbindelse bemærkes, at KN-kode 200870 ikke alene dækker ferskner, men ligeledes nektariner. Artikel 2 i forordning nr. 2320/89, der fastsætter minimumskvalitetskrav for ferskner i sukkerlage og/eller naturlig frugtsaft inden for rammerne af produktionsstøtteordningen, bestemmer imidlertid udtrykkeligt, at ved fremstilling af ferskner i sukkerlage og/eller naturlig frugtsaft »anvendes kun ferskner af arten
Prunus persica L.
, bortset fra nektariner«.
Såfremt andre produkter end de, der er omhandlet i bilag I til forordning nr. 2201/96, kan være omfattet af de nævnte KN-koder, har forstavelsen »ex«, som står foran de nævnte KN-koder, det formål at præcisere, hvilke af dem der kan omfattes af produktionsstøtteordningen.
Dette fremgår i øvrigt udtrykkeligt af flere forordninger. Således nævner Kommissionens forordning (EF) nr. 899/2007 af 27. juli 2007 om ændring af Europa-Parlamentets og Rådets forordning (EF) nr. 2037/2000 for så vidt angår tilpasning af KN-koder for visse stoffer og blandinger indeholdende stoffer, som nedbryder ozonlaget, for at tage hensyn til ændringer i den kombinerede nomenklatur, der er fastsat i Rådets forordning (EØF) nr. 2658/87 (
EUT L 196, s. 24
), at »»[e]x« foran en kode betyder, at andre stoffer end de, der er medtaget i kolonnen »Varebeskrivelse«, kan henhøre under den pågældende kode«. Det fremgår ligeledes af Rådets forordning (EF) nr. 1329/2003 af om ændring af forordning (EF) nr. 992/95 om fællesskabstoldkontingenter for visse landbrugsprodukter og fiskerivarer med oprindelse i Norge (
EUT L 187, s. 1
), at »[h]vor der er angivet ex KN-koder, bestemmes præferenceordningen ved samlet anvendelse af KN-koden og den tilsvarende varebeskrivelse«.
Det følger heraf, at et produkt, der dels henhører under en KN-kode, som er indeholdt i bilag I til forordning nr. 2201/96, og som dels svarer til den anførte varebeskrivelse med hensyn til nævnte kode, vil kunne omfattes af den støtteordning, som artikel 2, stk. 1, i forordning nr. 2201/96 indfører.
Denne fortolkning bestyrkes af artikel 2, nr. 1), i forordning nr. 1535/2003, der præciserer, at i henhold til forordning nr. 2201/96 skal der ved »ferskner i sukkerlage og/eller naturlig frugtsaft« forstås hele ferskner eller ferskenstykker uden skræl, der er varmebehandlet, pakket i hermetisk lukkede beholdere og dækket af sukkerlage eller naturlig frugtsaft, henhørende under KN-kode ex 20087061, ex 20087069, ex 20087071, ex 20087079, ex 20087092 og ex 20087099.
Det bør tilføjes, at artikel 6c, stk. 4, litra b), i forordning nr. 2201/96 bestemmer, at forarbejdningsvirksomhederne kun modtager produktionsstøtte for forarbejdede produkter, der »er i overensstemmelse med minimumskvalitetskravene«. Forordning nr. 2320/89, som fastsætter de minimumskvalitetskrav, som ferskner i sukkerlage og/eller naturlig frugtsaft, som defineret i forordning nr. 1535/2003 skal opfylde, fastsætter i artikel 3 måden for, hvordan disse ferskner skal præsenteres, nemlig i form af hele ferskner, halve ferskner, kvarte ferskner, ferskenskiver eller ferskenterninger.
Det følger af bemærkningerne ovenfor, at »ferskner i sukkerlage og/eller naturlig frugtsaft«, der ikke blot opfylder definitionen efter artikel 2, nr. 1, i forordning nr. 1535/2003, men ligeledes de minimumskvalitetskrav, der er fastsat af forordning nr. 2320/89, kan anses for et forarbejdet produkt i henhold til artikel 2, stk. 1, i forordning nr. 2201/96.
Det første til fjerde spørgsmål skal derfor besvares med, at artikel 2, stk. 1, i forordning nr. 2201/96 skal fortolkes således, at et produkt, der dels henhører under en af de KN-koder, som er anført i denne forordnings bilag I, herunder KN-koden 20087092, og som dels opfylder definitionen af »ferskner i sukkerlage og/eller naturlig frugtsaft« i henhold til nævnte forordning, sammenholdt med forordning nr. 1535/2003 og nr. 2320/89, er støtteberettiget under støtteordningen efter denne bestemmelse.
Det femte spørgsmål
Med det femte spørgsmål ønsker den forelæggende ret nærmere bestemt oplyst, om det produkt, der fremkommer som resultat efter de forskellige stadier i forarbejdningen af ferskner, og som ville kunne markedsføres særskilt, kan anses for færdigvare i henhold til forordning nr. 2201/96 og nr. 1535/2003.
Der skal indledningsvis peges på, at i henhold til artikel 2, stk. 1, i forordning nr. 2201/96 er særligt de forarbejdede produkter, som fremgår af nævnte forordnings bilag I — der bl.a. omfatter »ferskner i sukkerlage og/eller naturlig frugtsaft« — støtteberettigede under støtteordningen efter denne bestemmelse.
Forordning nr. 1535/2003 om gennemførelsesbestemmelser til forordning nr. 2201/96 indeholder en artikel 2 med overskriften »Færdigvarer«, i henhold til hvilken de produkter, der er anført i bilag I til sidstnævnte forordning, skal fremvise visse kendetegn. Således skal »ferskner i sukkerlage og/eller naturlig frugtsaft« præsenteres i form af hele ferskner eller ferskenstykker uden skræl, der har været varmebehandlet, være pakket i hermetisk lukkede beholdere og henhøre under en af de KN-koder, der er nævnt i denne artikel 2, nr. 1).
Det følger heraf, at produkterne med de kendetegn, som er nævnt i artikel 2 i forordning nr. 1535/2003, skal betragtes som forarbejdede produkter i henhold til forordning nr. 2201/96.
Det fremgår derimod hverken af ordlyden af forordning nr. 2201/96 og nr. 1535/2003 eller af opbygningen af disse, at alene de produkter, der er fremkommet under den sidste fase af fremstillingsprocessen og bestemt til de endelige forbrugere, kan omfattes af den støtteordning, som indførtes ved forordning nr. 2201/96.
Det fremgår tværtimod af opbygningen af artikel 2 i forordning nr. 1535/2003 og særligt af nr. 9) og 11)-15) vedrørende produkter på basis af tomater, at det produkt, der fremkommer som resultat efter de forskellige stadier i forarbejdningen, under visse betingelser kan anses for en færdigvare i henhold til denne forordning.
Følgelig skal det femte spørgsmål besvares med, at det produkt, der fremkommer som resultat efter de forskellige stadier i forarbejdningen af ferskner, kan anses for færdigvare i henhold til forordning nr. 2201/96 og nr. 1535/2003, forudsat at produktet fremviser de kendetegn, der er fastsat i artikel 2, nr. 1), i forordning nr. 1535/2003.
Sagens omkostninger
Da sagens behandling i forhold til hovedsagens parter udgør et led i den sag, der verserer for den forelæggende ret, tilkommer det denne at træffe afgørelse om sagens omkostninger. Bortset fra nævnte parters udgifter kan de udgifter, som er afholdt i forbindelse med afgivelse af indlæg for Domstolen, ikke erstattes.

På grundlag af disse præmisser kender Domstolen (Femte Afdeling) for ret:

1)
Artikel 2, stk. 1, i Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager, som ændret ved Kommissionens forordning (EF) nr. 386/2004 af , skal fortolkes således, at et produkt, der dels henhører under en af de KN-koder, som er anført i denne forordnings bilag I, som ændret, herunder KN-koden 20087092, og som dels opfylder definitionen af »ferskner i sukkerlage og/eller naturlig frugtsaft« i henhold til nævnte forordning, sammenholdt med Kommissionens forordning (EF) nr. 1535/2003 af om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager, som ændret ved forordning nr. 386/2004, og med Kommissionens forordning (EØF) nr. 2320/89 af , der fastsætter minimumskvalitetskrav til ferskner i sukkerlage og/eller naturlig frugtsaft, hvortil der kan ydes producentstøtte, som ændret ved Kommissionens forordning (EF) nr. 996/2001 af , er støtteberettiget under støtteordningen efter denne bestemmelse.

2)
Det produkt, der fremkommer som resultat efter de forskellige stadier i forarbejdningen af ferskner, kan anses for færdigvare i henhold til forordning nr. 2201/96 og nr. 1535/2003, som ændret, forudsat at produktet fremviser de kendetegn, der er fastsat i artikel 2, nr. 1), i forordning nr. 1535/2003, som ændret.

Underskrifter
(
*1
) – Processprog: ungarsk.